b'\n_START_ARTICLE_\nRistiniemen lasitehdas\n_START_PARAGRAPH_\nRistiniemen lasitehdas oli entisell\xc3\xa4 Vehkalahdella, nykyisen Haminan kaupungin alueella, Haminanlahden rannalla Ristiniemen l\xc3\xa4nsiosassa 1896\xe2\x80\x931926 toiminut yritys. Tehtaan perustaja kauppaneuvos Carl Henrik Ahlqvist omisti Ristiniemess\xc3\xa4 my\xc3\xb6s h\xc3\xb6yrysahan. Lasitehdas valmisti p\xc3\xa4\xc3\xa4asiassa ikkunalasia Ven\xc3\xa4j\xc3\xa4n markkinoille._NEWLINE_Suomen Akkunalasikonttori osti tehtaan 1910 lakkauttaakseen sen, mutta tehdas saattoi kuitenkin jatkaa toimintaansa vuonna 1911 perustetun Haminan Lasitehdas Osakeyhti\xc3\xb6n omistuksessa._NEWLINE_Tehdas lopetettiin 1926 sen j\xc3\xa4lkeen, kun Ikkunalasi Oy oli ostanut sen.'